Уладзімір Ульянавіч Мелішкевіч

Уладзімір Ульянавіч Мелішкевіч (нар. , в. Лышчыцы Брэсцкага раёна Брэсцкай вобласці — ) — беларускі гісторык, кандыдат гістарычных навук, прафесар Брэсцкага дзяржаўнага ўніверсітэта імя А. С. Пушкіна, старшыня абласнога аддзялення Беларускага фонду культуры.

 Біяграфія 
Скончыў СШ № 1 г. Брэста, працаваў фрэзероўшчыкам на прадпрыемстве. У 1960—1965 гадах навучаўся на гістарычным факультэце Беларускага дзяржаўнага ўніверсітэта імя У. І. Леніна. Па атрыманні дыплома працаваў настаўнікам гісторыі ў СШ № 20 г. Брэста, з 1969 года — кансультантам Дома палітычнай асветы, на партыйнай рабоце на розных пасадах. У 1975—1978 гадах вучыўся ў аспірантуры Інстытута гісторыі АН БССР. З 1978 года — лектар Брэсцкага абкама КПБ. У 1979 годзе абараніў кандыдацкую дысертацыю «Руска-беларускія культурныя сувязі другой паловы XIX стагоддзя».

З 1981 года — загадчык кафедры навуковага камунізму Брэсцкага інжынерна-будаўнічага інстытута. У 1984 годзе стаў загадчыкам кафедры гісторыі КПСС Брэсцкага дзяржаўнага педагагічнага інстытута імя А. С. Пушкіна; дацэнт, у 1991—1992 гадах — прарэктар па навуковай рабоце. Дзякуючы яго энергіі і настойлівасці, у 1989 годзе пачалася праца па стварэнні гістарычнага факультэта Брэсцкага дзяржаўнага педагагічнага інстытута. Арганізатар і ідэйны натхняльнік гістфака, Уладзімір Ульянавіч стаў загадчыкам кафедры гісторыі, а пасля яе падзелу — загадчыкам кафедры ўсеагульнай гісторыі і гісторыі сусветнай культуры.

Вучонае званне прафесара атрымаў у 1991 годзе. Са снежня 1992 года — дэкан гістарычнага факультэта. Уладзімір Ульянавіч вёў актыўную грамадскую работу, быў членам выканкама Брэсцкага абласнога Савета дэпутатаў. У чэрвені 1987 года быў абраны першым старшынёй Брэсцкага абласнога аддзялення Савецкага (з 1991 года Беларускага) фонду культуры.

Памёр 7 ліпеня 1994 года, пахаваны на гарадскіх могілках «Плоска».

16-17 лістапада 2007 года гістарычны факультэт БрДУ імя А. С. Пушкіна правёў ІІІ Міжнародную навукова-практычную канферэнцыю, прысвечаную памяці прафесара У. У. Мелішкевіча.

 Навуковая дзейнасць 
Даследаваў праблемы гісторыі культуры, беларуска-расійска-ўкраінскіх адносін. Зрабіў больш за 100 навуковых публікацый.

 Працы 
 Белавежская пушча / У. У. Мелішкевіч // Энцыклапедыя гісторыі Беларусі : у 6 т. Мінск, 1999. Т. 1. С. 343—344.
 Помнікі гісторыі і культуры Брэстчыны : праблемы вывучэння, аховы і выкарыстання : матэрыялы навукова-практычнай канферэнцыі, [17 снеж. 1993 г.] / адказ. рэд. Мелішкевіч У. У. — Брэст : БрДПІ, 1993. — 93 с. : іл.
 К. Лыщинский и современность : материалы III общественно-политических чтений, посвящённых памяти К. Лыщинского : в 2 ч. / И. И. Акинчиц, В. Н. Варич, А. А. Горбацкий, В. У. Мелишкевич [и др.]. — Брест : БрГПИ, 1993. — Ч. 2. — 67 с.
 Беларуска-польскае ўзаемадзеянне ў галіне культуры : матэрыялы навукова-практычнай канферэнцыі / [рэдкалегія: В. Я. Ляшук, Г. М. Малажай, У. У. Мелішкевіч]. — Брэст : [б. в.], 1993.
 Вучоны, асветнік, педагог : [пра акадэміка У. М. Ігнатоўскага] / Уладзімір Мелішкевіч // Народная трыбуна. 1991. 22-28 красавіка (№ 17). С. 5 ; 1-5 мая (№ 18). С. 5 ; 6-12 мая (№ 19). С. 5 ; 13-19 мая (№ 21). С.5.
 Очерки истории Брестской областной парторганизации / Я. Я. Алексейчик, Г. А. Вайндрах, В. Ф. Вайц, Н. Г. Галушко, В. У. Мелишкевич [и др.]; редкол.: Г. А. Вайндрах, Б. И. Камейша, В. У. Мелишкевич [и др.]. — Минск : Беларусь, 1989. — 447 с.
 Брест : энцикл. справочник. — Минск : Белорусская советская энциклопедия, 1987. — 408 с. — Из содерж.: Список авторов статей: Мелишкевич В. У. С. 408.
 Читается спецкурс по критике антикоммунизма / В. У. Мелишкевич, О. Е. Дунаевский // Вестник высшей школы. 1985. № 1. С. 66-67.
 Русско-белорусские культурные связи второй половины XIX века / В. У. Мелишкевич; [рецензенты А. И. Мальдис, Г. В. Киселев]. — Минск : Вышэйшая школа, 1984. — 88, [2] с.
 Русско-белорусские культурные связи второй половины XIX века : автореферат диссертации… кандидата исторических наук / Мелишкевич Владимир Ульянович ; АН БССР, Институт истории. — Минск, 1979. — 22 с.
 Беларусь у творах рускіх мастакоў : [І. Рэпін, І. Шышкін, К. Савіцкі, М. Мікешын] / У. У. Мелішкевіч // Помнікі гісторыі і культуры Беларусі. 1978. № 4. С. 24-28.
 М. Г. Чарнышэўскі і рэвалюцыйна-дэмакратычная думка ў Беларусі / У. У. Мелішкевіч // Весці АН БССР. Серыя грамадскіх навук. 1978. № 4. С. 34-42.
 Беларусь у выданнях Вольнага рускага друку (1857—1865 гг.) / У. У. Мелішкевіч // Весці АН БССР. Серыя грамадскіх навук. 1978. № 2. С. 108—116.
 Истоки взаимных связей : [русские и белорусские музыканты в конце XIX в.] / Владимир Мелишкевич // Нёман. 1978. № 2. С. 175—177.

 Літаратура 
 Мелішкевіч Уладзімір Ульянавіч / Ігар Шаўчук // Энцыклапедыя гісторыі Беларусі : у 6 т. Мінск, 1999. Т. 5. С. 109.
 Мелішкевіч Уладзімір Ульянавіч // Памяць. Брэст : гіст.-дакум. хроніка : у 2 кн. Мінск, 2001. Кн. 2. С. 645.
 Мелішкевіч Уладзімір Ульянавіч / У. І. Нікіценкаў // Памяць. Брэсцкі раён : гіст.-дакум. хроніка. Мінск, 1998. С. 477—478.
 Асоба ў гісторыі: гераічнае і трагічнае : матэрыялы Другой міжнар. навук.-практ. канф. студэнтаў, аспірантаў і маладых вучоных, прысвеч. памяці прафесара У. У. Мелішкевіча (Брэст, 12-13 лістап. 2004 г.) / БрДУ. — Брэст : Академия, 2006. — 374 с.

Катэгорыя:Гісторыкі Беларусі
Катэгорыя:Дэканы гістарычнага факультэта БрДУ імя А. С. Пушкіна
Катэгорыя:Дэпутаты Брэсцкага абласнога Савета дэпутатаў
Катэгорыя:Нарадзіліся ў Лышчыцах